Yella daɣen uɣerbaz n warrac ddaw-is tfegeḍ-d tassift ger tili n tjur ubelluḍ ,din id ttačareɣ leǧyub-iw d abelluḍ ,mbeɛid nettwali tjur ixleḍ ziɛrur d inijel ,azzu,d ifilku, di lawan n ḥartadem ,inijel yettali leḥyuḍ ,di tefsut yeǧǧuǧǧug ziɛrur ,ijeǧǧigen-is d icebḥanen ,alma yezzi-d ḥartadem id ttawḍen-t tɛeqqayin-is d tizewwaɣin,d wagi umi neqqar ziɛrur ,ɣer tama niḍen n tassift-ni nig ucercur i yella uxxam n Muḥand akli ixeddem din di lweqt-ni mi iwwḍeɣ .aḥriq d taseksert yeqreb ɣer ugemmaḍ ,aɣanim yeẓẓa am zerb ,aɣbalu yessedehacen aman-is muzeɣlen di cetwa ,semḍen deg unebdu.